|  |
| --- |
| **Прилог I - Упутство за примјену Цјеновника нестандардних услуга** |
| **Редни број** | **Врста/Назив услуге** | **Упутство** |
| **I. УСЛУЖНИ АДМИНИСТРАТИВНО-ТЕХНИЧКИ ПОСЛОВИ ЗА ПОТРЕБЕ ПРОПИСИВАЊА ТЕХНИЧКИХ УСЛОВА ЗА ПРИКЉУЧЕЊЕ НА ЕЛЕКТРОДИСТРИБУТИВНУ МРЕЖУ И ИЗДАВАЊЕ ПОТРЕБНИХ САГЛАСНОСТИ** |
| **I.1 Издавање локацијских сагласности, мишљења, услова и давања података о електроенергетским објектима (EEO) по захтјеву корисника**  |
| 1 | **Услови за извођење радова ради прикључења на дистрибутивну мрежу или изградње мрежне инфраструктуре, посебно у условима укрштања инфраструктурних објеката код изградње аутопутева, топловода, гасовода, улица и осталих објеката**  | Побројане услуге се односе на тражења мишљења, сагледавања техничких могућности и евентуалних услова за прикључење објеката чију градњу инвеститор разматра, сагледавање потенцијалних трошкова измјештања електроенергетских објеката, којима се обраћају корисници услуга , при чему иста **нису у склопу покренуте редовне процедуре прикључења на дистрибутивну мрежу**, те трошак њиховог извршења није укалкулисан у накнаду за коришћење дистрибутивне мреже **и по том основу се не сматрају стандардном услугом која се не наплаћује**. |
| 2 | **Услови за измјештање ЕЕО са израдом елабората, односно за извођење радова ради прикључења на комуналну инфраструктуру** |
| 3 | **Давање техничких услова на мјерном мјесту и прикључку (за једно ММ)** |
| 4 | **Давање техничких услова на мјерном мјесту и прикључку (за свако сљедеће ММ са више мјерних уређаја)** |
| **I.2 Издавање електроенергетске сагласности за пројектовање, прикључење на дистрибутивну мрежу и сагласности за рушење објекта**  |
| 5 | **Индивидуални стамбени објекти и стамбене зграде/пословни објекти и пословне зграде до 4 мјерна мјеста** | Услуге 5-9 се могу сматрати **нестандардним услугама са аспекта њиховог укључивања у накнаду за коришћење дистрибутивне мреже. Наиме, трошак издавања електроенергетске сагласности није укључен ни у регулаторну основу, односно одобрене трошкове на бази којих се утврђује висина накнаде за коришћење дистрибутивне мреже, нити је укључен у трошкове по основу којих је донесеним Рјешењем РЕРС-а који је у примјени, утврђен износ накнада за прикључење на дистрибутивну мрежу.**  Када је ријеч о услузи под редним бројем 10, потребно је назначити да је ријеч о **сагласностима за оне објекте који по својој намјени или начину прикључења не захтијевају прикључење на дистрибутивну мрежу** (мостови, ограде, помоћни објекти, објекти који се налазе у пословним комплексима и који се напајају са интерног енергетског развода /електричних инсталација корисника мреже…). |
| 6 | **Стамбене, пословне и стамбено/пословне зграде од 5 до 32 мјерна мјеста** |
| 7 | **Стамбене, пословне и стамбено/пословне зграде (преко 32 мјерна мјеста)** |
| 8 | **Електроенергетски објекти корисника мреже-прикључење на 10(20) и 35 kV напонском нивоу** |
| 9 | **Привремени објекти и градилишта и/или сагласности за рушење објеката** |
| 10 | **Објекти сложене конструкције и намјене** (мостови, ограде, помоћни објекти, објекти који се налазе у пословним комплексима и који се напајају са интерног енергетског развода /електричних инсталација корисника мреже…) |
| **I.3.1 Издавање електроенергетске сагласности (EEС) за пројектовање и прикључење електрана на дистрибутивну мрежу**  |
| 11 | **За прикључне снаге до 50 kW**  | Издавање електроенергетске сагласности за потребе прикључења постројења која производе електричну енергију из обновљивих извора, услуга је која се по утврђеним цијенама за пружање нестандардне услуге наплаћује **уколико није ријеч о постројењима која су** прибавила потврду о расположивом капацитету и по том основу **покренула поступак одобравања коришћења права на подстицај**, **уколико законима и припадајућом регулативом која уређује ову област није другачије уређено.**  |
| 12 | **За прикључне снаге од 50 до 150 kW**  |
| 13 | **За прикључне снаге преко 150 kW**  |
| **I.3.2 Измјена електроенергетске сагласности (EEС) за пројектовање и прикључење електрана на дистрибутивну мрежу**  |
| 14 | **За прикључне снаге до 50 kW**  | На бази искустава из праксе која указују на честе измјене пројектне документације, те у вези с тим и вишеструка понављања захтјева инвеститора/произвођача који се односе на промјене кључних параметара постројења који захтијевају измјене техничких услова за прикључење и претходно издате електроенергетске сагласности, утврђене су цијене по којима се наплаћује ова нестандардна услуга, без обзира да ли је ријеч о постројењу које је покренуло поступака остваривања прелиминарног права на подстицај, уколико је ријеч о поновљеном захтјеву по основу измјена техничких параметара постројења. |
| 15 | **За прикључне снаге од 50 до 150 kW**  |
| 16 | **За прикључне снаге преко 150 kW**  |
| **I.3.3 Продужење електроенергетске сагласности (EEС) за пројектовање и прикључење електрана на дистрибутивну мрежу**  |
| 17 | **За прикључне снаге до 50 kW**  | Услуге 17-19 наплаћују се као нестандардне, по утврђеним цијенама, у случајевима када, **усљед неблаговремене изградње објекта, а тиме и прикључка на електродистрибутивну мрежу, инвеститор/произвођач покрене процес продужења одобреног рока за градњу објекта**, а с тим у вези и захтјев за продужење важења издате електроенергетске сагласности.  |
| 18 | **За прикључне снаге од 50 до 150 kW**  |
| 19 | **За прикључне снаге преко 150 kW**  |
| **II.УСЛУГЕ У ФУНКЦИЈИ ОДРЖАВАЊА ПРИКЉУЧКА И МЈЕРНОГ МЈЕСТА, ИСКЉУЧЕЊА И ПОНОВНОГ ПРИКЉУЧЕЊА ОБЈЕКТА КОРИСНИКА СИСТЕМА НА ДИСТРИБУТИВНУ МРЕЖУ** |
| **II.1 Преглед прикључка и мјерног мјеста и услуге на прикључку на захтјев корисника мрежe** **(директно или путем снабдјевача)** |
| 20 | **Преглед прикључка и ММ - директно мјерење (цијена по бројилу)** | Предметне услуге се односе на ванредне **контроле исправности прикључног вода и мјерног мјеста које се реализују на захтјев корисника**, поднесен директно или путем снабдјевача (промјена власништва на основу закљученог купопродајног уговора, закључење уговора о најму, отклањање неправилности по налогу дистрибутера усљед штетних утицаја на мрежу или довођења прикључног вода и мјерног мјеста у исправно стање након утврђене неовлаштене потрошње, провјера исправности прије пуштања објекта у пробни рад за потребе функционалних испитивања, уколико је изградња прикључка повјерена трећем лицу…) Скидање/постављање пломбе је услуга која се наплаћује искључиво у случајевима поновног пломбирања, након отклањања свих недостатака на мјерном мјесту утврђених у поступку откривања, документовања и обрачуна неовлаштене потрошње, а након што сви недостаци буду отклоњени и корисник поднесе захтјев за поновно прикључење на дистрибутивну мрежу, као и у случајевима да се скидање пломбе врши по захтјеву корисника услуге, а за потребе извођења радова на унутрашњим инсталацијама у објекту или пак на самом мјерном мјесту, при чему се не мијењају техничке карактеристике прикључка.   |
| 21 | **Преглед прикључка и ММ - полуиндиректно мјерење (цијена по бројилу)** |
| 22 | **Преглед прикључка и ММ - индиректно мјерење (цијена по мјерној групи-МГ)** |
| 23 | **Преглед прикључка и групног ММ - од 2-8 бројила (цијена по бројилу)** |
| 24 | **Преглед прикључка и групног ММ - од 8-32 бројила (цијена по бројилу)** |
| 25 | **Преглед прикључка и групног ММ - преко 32 бројила (цијена по бројилу)** |
| 26 | **Скидање /постављање пломбе на мјерном мјесту (по мјерном уређају)** |
| **II.2 Замјена и провјера исправности мјерног уређаја на захтјев корисника мреже (ванредна провјера исправности мјерног уређаја по захтјеву снабдјевача/крајњег корисника при чему је корисник обавезан платити услугу уколико се провјером утврди да је мјерни уређај исправан)** |
| 27 | **Замјена и испитивање монофазног бројила ел. енергије на захтјев** | Нестандардне услуге 27-29 наплаћују се у случајевима **када се провјером исправности мјерног уређаја извршеном на захтјев корисника/крајњег купца**, поднесеном директно или путем снабдјевача, **утврди да је мјерни уређај исправан, како је прописано одредбама Општих услова**. |
| 28 | **Замјена и испитивање трофазног бројила ел. енергије на захтјев**  |
| 29 | **Замјена и испитивање мјерне групе (директна, полуиндиректна и индиректна) на захтјев**  |
| **II.3 Услуге за потребе реализације захтјева за промјену тарифне групе потрошње електричне енергије** |
| 30 | **Замјена монофазног бројила ел. енергије монофазним (једнотарифног или двотарифног)** | У случајевима када реализација захтјева за промјену тарифне групе, на коју корисник/крајњи купац има право једном годишње, а када та промјена подразумијева обавезу замјене мјерног уређаја, радови на замјени се наплаћују, као и радови на програмирању и подешавању уређаја за управљање тарифама који није у власништву дистрибутера.  |
| 31 | **Замјена трофазног бројила ел. енергије трофазним (једнотарифног или двотарифног)** |
| **II.4 Обавјештење о прекидима у испоруци електричне енергије и обустави испоруке електричне енергије** |
| 32 | **Достава обавјештења о планираном прекиду испоруке корисницима/крајњим купцима који нису сврстани у групу приоритетних објеката или групу купаца за које је обавјештавање о прекидима у испоруци електричне енергије уговорна обавеза, у писаној форми, на њихов захтјев.** | Уколико корисник/крајњи купац захтијева од ОДС-а најаву сваког прекида у испоруци електричне енергије у писаној форми, а при томе није ријеч о кориснику/крајњем купцу којег је ОДС дужан обавјештавати на овај начин у складу са одредбама Општих услова, ОДС предметну услугу наплаћује као нестандардну услугу, по цијени утврђеној Цјеновником нестандардних услуга.Достава обавјештења о намјераваном искључењу на захтјев снабдјевача, подразумијева трошкове израде и доставе обавјештења крајњем купцу, који се наплаћују као нестандардна услуга. У колико дође до повлачења захтјева за искључење, ОДС на овај начин наплаћује трошкове које је поднесени захтјев снабдјевача произвео до момента обуставе захтјева од реализације.Доставе упозорења или опомена од стране ОДС-а, а које се односе на техничке недостатке на прикључном воду и/или мјерном мјесту, које је купац дужан отклонити у Општим условима прописаним роковима, такође се наплаћују као нестандардна услуга. |
| 33 | **Достава обавјештења о намјераваном искључењу по пријему захтјева снабдјевача за обуставу испоруке, упозорења или опомене кориснику мреже које доставља ОДС** |
| **II.5 Обустава испоруке електричне енергије (по захтјеву снабдјевача или из разлога техничке природе)**  |
| 34 | **Обустава испоруке ЕЕ на мјерном мјесту на 0,4 kV**  | Услуге 34 и 35 су нестандардне услуге које ОДС извршава реализујући захтјев снабдјевача за обуставу испоруке крајњем купцу.Потребно је нагласити да снабдјевач има могућност да повуче захтјев за искључење неког од крајњих купаца и након доставе обавјештења о искључењу, до посљедњег дана прије почетка периода искључења наведеног на обавјештењу достављеном купцу, при чему је ОДС дужан снабдјевача обавијестити о утврђеном термину периода намјераваних искључења по његовим захтјевима. У том случају, ОДС снабдјевачу фактурише само трошкове израде и доставе обавјештења које је произвео повучени захтјев.ОДС реализована искључења фактурише снабдјевачу, на крају обрачунског периода током којег су искључења извршена, уз обавезу да збирну фактуру прати аналитика извршених налога за искључење, а у складу са одредбама уговора о приступу закљученог између ОДС и снабдјевача.Фактура за извршене нестандардне услуге искључења се доставља одвојено од фактура које ОДС испоставља снабдјевачу по основу обавезе плаћања накнаде за коришћење дистрибутивне мреже (мрежарина).Наведене радње сматрају се нестандардним услугама и корисник услуге дистрибуције их плаћа у случајевима када је обустава испоруке електричне енергије узрокована утврђивањем неовлашћеног трошења електричне енергије или неправилности на прикључном воду или мјерном мјесту, односно на инсталацијама објекта корисника који имају негативан утицај на дистрибутивну мрежу, а које је потребно отклонити на начин и у роковима које утврди ОДС. У том случају, ОДС је дужан обавијестити снабдјевача о обустави испоруке кориснику који је његов крајњи купац. Трошкови извршеног искључења падају на терет корисника који их плаћа ОДС-у, а по испостављеној фактури за извршено искључење. |
| 35 | **Обустава испоруке ЕЕ на 10(20) kV и 35 kV напонском нивоу** |
| **II.6 Прикључење ММ по престанку разлога за обуставу испоруке електричне енергије (по захтјеву снабдјевача или из разлога техничке природе)** |
| 36 | **Прикључење ЕЕ на мјерном мјесту на 0,4 kV, по престанку разлога за обуставу**  | Нестандардне услуге наведене под бројевима 36-37, односе се на поновна прикључења објеката крајњих купаца на дистрибутивну мрежу по захтјевима снабдјевача, а након што крајњи купац отклони разлоге који су били узрок захтјева снабдјевача за његовим искључењем. Имајући у виду да поступање по захтјевима за поновно укључење није могуће унапријед планирати када је ријеч о одговору ОДС-а на поднесени захтјев, потребно је нагласити да ће захтјеви за поновно укључење запримљени код ОДС-а до 10.00 часова бити реализовани исти радни дан, док ће захтјеви који су запримљени иза 10.00 часова бити реализовани сљедећег радног дана, а најкасније за три дана од дана отклањања разлога обуставе испоруке како је прописано Општим условима за испоруку и снабдијевање електричном енергијом. Потребно је нагласити да снабдјевач нема могућност повлачења захтјева током периода искључења који је ОДС утврдио и о истом обавијестио снабдјевача, те да ће сви налози за искључење који буду издати првог дана периода искључења, а за цијели период његовог трајања, бити реализовани, те да је укључење могуће извршити само по захтјеву снабдјевача. **Доказ о извршеној уплати током периода искључења, а прије него што је само искључење на мјерном мјесту извршено, предочен овлашћеним радницима ОДС-а којима је искључење дато у задатак, не може одложити његово извршење. Снабдјевач је у обавези са овим информацијама упознати крајње купце.** Корисник услуге трошкове поновног укључења плаћа и у случајевима када је до прекида испоруке искључењем објекта са дистрибутивне мреже дошло из „техничких разлога“, а према фактури коју испоставља ОДС.**Трошкове поновног укључења, дужан је платити и корисник који је са дистрибутивне мреже искључен на сопствени захтјев, при чему објекат није био искључен дуже од 5 година, како је прописано одредбама Општих услова.**  |
| 37 | **Прикључење ЕЕ на 10(20) kV и 35 kV напонском нивоу по престанку разлога за обуставу**  |
| **II.7 Привремено прикључење објеката корисника на дистрибутивну мрежу ради испитивања у пробном раду** |
| 38 | **Прикључење објекта крајњег купца, купца/произвођача (prosumer), производног постројења у привремени пробни рад на захтјев Инвеститора** | Услуга обухвата трошкове провјере усклађености изграђеног прикључка објекта будућег купца/или произвођача са условима прописаним електроенергетском сагласношћу и привремено пуштање истог у пробни рад за потребе провођења функционалних испитивања, а све у функцији припреме за технички пријем објекта у процесу исходовања употребне дозволе, уколико одредбама важеће регулативе није другачије прописано. |
| **II.8 Управљање и манипулација расклопном опремом на ЕЕО на захтјев корисника мреже**  |
| 39 | **Манипулација расклопном опремом са издавањем дозволе за рад и поновним укључењем на дистрибутивну мрежу на 0,4 kV напонском нивоу** | Нестандардна услуга се пружа на захтјев корисника система за извршењем манипулације за потребе извођења радова на објектима у њиховом власништву, за вршења послова ревизија и ремоната постројења корисника мреже и слично. У случају потребе за дежурством у вријеме извођења радова након извршења захтијеване манипулације, ова услуга се обрачунава као додатни трошак уз трошкове извршене манипулације у функцији обезбјеђења безнапонског стања и поновног враћања објекта/постројења под напон. Интервентна дежурства приликом манипулације на захтјев корисника мреже која нису могла бити планирана кроз редовне послове обрачунавају се као трошкови планираног дежурства увећани за 30%.  |
| 40 | **Манипулација расклопном опремом са издавањем дозволе за рад и поновним укључењем на дистрибутивну мрежу на 10(20) kV и 35 kV напонском нивоу** |
| 41 | **Дежурство приликом манипулације расклопном опремом на захтјев корисника мреже на 0,4 kV, 10(20) kV и 35 kV /по сату** |
| **III УСЛУЖНИ ПОСЛОВИ У ФУНКЦИЈИ АЖУРИРАЊА БАЗА ТЕХНИЧКИХ ПОДАТАКА И ИЗДАВАЊЕ ПРЕПИСА ДОКУМЕНАТА** |
| **III.1 Очитавање података са мјерног уређаја на захтјев корисника мреже ван периода редовног очитања (директно или преко снабдјевача)** |
| 42 | **Ванредно очитавање мјерног уређаја по захтјеву снабдјевача или корисника мреже** | Ова нестандардна услуга се извршава на основу ванредних захтјева корисника мреже, а у случају када ОДС, према Општим условима за испоруку и снабдијевање електричном енергијом и другим важећим актима који уређују дјелатност дистрибуције електричне енергије, није у обавези достављати тражене податке, односно у случајевима који нису у вези са редовним очитањем мјерног мјеста за потребе енергетског обрачуна. |
| 43 | **Очитавање мјесечног дијаграма Wa, Wr, S, P, Q колико је технички изводљиво/по мјерном мјесту** |
| **III.2 Издавање преписа документа по ванредном захтјеву корисника (за документа која су кориснику претходно издата у редовном поступку)** |
| 44 | **Издавање преписа раније издатог докумената на захтјев корисника (ЕЕ сагласности, декларације о прикључку)** | Нестандардна услуга се пружа корисницима система који су ове документе већ раније преузели, те због својих накнадних потреба захтијевају од ОДС-а издавање њиховог преписа (ЕЕ сагласности, декларације о прикључку). |
| **III.3 Израда извјештаја о контроли квалитета напона на примопредајном мјесту на захтјев или по приговору корисника мреже** |
| 45 | **Израда документа - извјештаја о квалитету напона на примопредајном мјесту - према EN 50160**  | **Извјештај о квалитету, у свјетлу овог цјеновника, израђује се на захтјев корисника услуге. Најчешћи случајеви када се захтијева израда овог документа су жалбе крајњих корисника на квалитет напона на мјесту испоруке.** **Уколико се извршеним мјерењима утврди да је приговор крајњег корисника услуге оправдан, односно да напон на мјесту испоруке не испуњава минималне гарантоване стандарде прописане важећом регулативом, услуга се не наплаћује, а ОДС је дужан предузети потребне мјере у функцији поправљања напонских прилика.****Услуга се наплаћује уколико се мјерењем утврди да је приговор из којег је проистекао захтјев за нестандардном услугом био неоправдан.** |
| **IV. НЕСПЕЦИФИЦИРАНЕ НЕСТАНДАРДНЕ УСЛУГЕ** |
| **IV.1 Измјештање електроенергетских објеката са посједа власника/крајњег купца на њихов захтјев** |
| Трошкови извршења ове услуге, утврђују се према стварним трошковима израде техничког рјешења и/или пројекта, те трошковима обезбјеђења неопходних сагласности и дозвола, трошковима поступка рјешавања имовинско-правних односа (по потреби), трошковима рада, транспорта, коришћења механизације, те трошковима потребног материјала. Услуга се извршава након плаћања трошкова по предрачуну или према одредбама закљученог уговора о њеном извођењу. Напомена:1. Вриједност нестандардних услуга које нису утврђене овим јединственим цјеновником нестандардних услуга и нестандардне услуге које оператор дистрибутивног система није обавезан пружати по захтјевима корисника мреже, које укључује:

 а - Трошак материјала чија се вриједност обрачунава према тренутним цијенама истог у складишту ОДС-а или према набавним тржишним цијенама уколико се материјал за потребе извршења услуге набавља провођењем поступка јавне набавке, б - Трошак радне снаге који се обрачунава према важећем цијенама човјек-сата по квалификационој структури радника оператора дистрибутивног система утврђеним Правилником о методологији за обрачун цијена нестандардних услуга,  в - Утрошено вријеме за извршење нестандардне услуге и  г - Трошкове транспорта радника и коришћења радних машина.Трошкови наведени под в) и г) ће се обрачунати према важећем Нормативу за радове у електродистрибутивним предузећима, а укупни трошкови извршења услуге представљају збирну вриједност трошкова наведених у тачкама а)-г)1. Када се услуга, на изричит захтјев корисника мреже, изводи изван редовног радног времена (7-15 сати), викендом и празником, цијена извршених услуга се повећава за 50%.
2. У случају да су предметни радови за извршење услуге укључени у 3-годишњи план инвестиција ОДС-а, стварни трошкови материјала потребног за извршење услуге се неће наплаћивати.
 |